wickkiey/tamil-wikipedia-markdown huggingface dataset:
# பாரிகாதை

**பாரிகாதை** என்பது பாரி வள்ளலின் வரலாற்றைக் கூறும் நூலாகும். இந்நூலை இயற்றியவர் இரா. இராகவையங்கார் ஆவார். இதற்கு விளக்கவுரையும் இவரே எழுதியுள்ளார். இந்நூல் 753 வெண்பாக்களை கொண்ட செய்யுள் வடிவ நூலாகும். 1937ஆம் ஆண்டு அண்ணாமலை பல்கலைக்கழகத்தின் முதல் தமிழ் நூலாக பாரிகாதை வெளிவந்தது.  
## திறங்கள்
1. பாயிரத்திறம்
1. வளம்பாடு திறம்
1. தேர் முல்லைக்கீத்த திறம்.
1. கபிலர் நட்புக்கோட்டிறம்
1. பாண்டியற்கு மணமறுத்த திறம்.
1. ஔவை பறியுண்ட திறம்.
1. பொன்றுறந்து புகாநல்கு திறம்.
1. மூவேந்தர் தளர்ந்த திறம்
1. வஞ்சித்துக் கொன்ற திறம்.
1. கையறவுரைத்த திறம்.
1. கபிலர் மகளிரைப் பார்ப்பார்ப்படுத்த திறம்.
1. மகளிர்பால் ஒளவை வரவுரைத்த திறம்
1. கபிலர் தீப்பாய்ந்த திறம்
1. மகளிர் திருமணத் திறம்.
# பொய்யாக்கரைபட்டி



**பொய்யாக்கரைபட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை கிழக்கு ஊராட்சி ஒன்றிய பொய்யாக்கரைபட்டி ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 210.45 மீ. உயரத்தில், என்ற புவியியல் ஆள்கூறுகள் கொண்டு பொய்யாக்கரைபட்டி அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், பொய்யாக்கரைபட்டி ஊரின் மொத்த மக்கள்தொகை 2,628 பேர் ஆகும். இதில் 1,332 பேர் ஆண்கள் மற்றும் 1,296 பேர் பெண்கள் ஆவர்.  
## அரசியல்
பொய்யாக்கரைபட்டி பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# சக்குடி



**சக்குடி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை கிழக்கு ஊராட்சி ஒன்றிய சக்குடி ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 137.75 மீ. உயரத்தில், என்ற புவியியல் ஆள்கூறுகள் கொண்டு சக்குடி அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், சக்குடி ஊரின் மொத்த மக்கள்தொகை 3,645 பேர் ஆகும். இதில் பேர் 1,829 ஆண்கள் மற்றும் 1,816 பேர் பெண்கள் ஆவர்.  
## அரசியல்
சக்குடி பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# கோலாலம்பூர் ஆம்வங்கி கோபுரம்


**ஆம்வங்கி கோபுரம்** அல்லது **மெனாரா ஆம்பேங்க்** (மலாய்; *Menara AmBank Kuala Lumpur*; ஆங்கிலம்: *Kuala Lumpur AmBank Tower*) என்பது மலேசியா, கோலாலம்பூர் மாநகர மையத்தில் 227 மீ; (745 அடி) உயரத்தில் உள்ள ஒரு வானளாவிய கட்டிடமாகும்.  

**அராப்-மலேசியன் வங்கி** *(Arab-Malaysian Bank)* என்பதன் சுருக்கமே **ஆம்வங்கி** *(AmBank)* ஆகும்.  

மலேசியாவின் 41-ஆவது உயரமான கட்டிடமாகவும்; கோலாலம்பூரில் 29-ஆவது உயரமான கட்டிடமாகவும் விளங்கும் ஆம்வங்கி கட்டிடம், யாப் குவான் செங் சாலையில் *(Jalan Yap Kwan Seng);* கோலாலம்பூர் மாநகர மையத்தில் இருந்து 0.05 கிமீ தொலைவில் உள்ளது.  

மேலும் இந்தக் கோபுரம், பி ராம்லி சாலையும் *(Jalan P Ramlee);* ராஜா சூலான் சாலையும் *(Jalan Raja Chulan)* சந்திக்கும் இடத்தில் அமைந்துள்ளது.  

## பொது

இது 46 மாடிகளைக் கொண்ட ஓர் அலுவலகக் கோபுரமாகும். இந்தக் கட்டிடத்தைச் சுற்றியுள்ள பிற அடையாளங்களில் கோலாலம்பூர் கோபுரம், பிளாசா சீ கோய் சான் *(Plaza See Hoy Chan),* தி வெல்ட் *(The Weld)* பேரங்காடி; மற்றும் விசுமா எம்பிஎல் *(Wisma MPL)* ஆகியவை அடங்கும்.  

அம்பாங் சாலையின் வடக்கே அமைந்துள்ள இந்தக் கட்டிடத்தின் அருகில் நிறைய வானளாவிய கட்டிடங்களும்; ஒரு வணிக மாவட்டமும் உள்ளன.  

## திறப்பு

மலேசிய ரிங்கிட் **RM** 322.6 மில்லியன் செலவில்,1998-ஆம் ஆண்டில் கட்டி முடிக்கப்பட்ட இந்தக் கோபுரம், 2003-ஆம் ஆண்டு, மலேசியாவின் நான்காவது பிரதமர் மகாதீர் முகமது அவர்களால் முறைப்படி திறந்து வைக்கப்பட்டது.  

கட்டிடத்தின் உச்சியில் 17 மீ (56 அடி) உயர அலைக்கம்பம் உள்ளது. இந்தக் கோபுரத்தில் ஆம்வங்கி குழுமத்தின் *(AmBank Group)* தலைமையகமும் ஏசர் கணினி நிறுவனத்தின் *(Acer Sales and Services)* தலைமையகமும்; சம்சுங் நிறுவனத்தின் மலேசியத் தலைமையகமும் உள்ளன. The tower houses the headquarters of AmBank Group.
# ஆவணப்பட ஒளிப்படவியல்

**ஆவணப்பட ஒளிப்படவியல்** (Documentary photography) என்பது பொதுவாக வரலாறு மற்றும் வரலாற்று நிகழ்வுகள் மற்றும் அன்றாட வாழ்க்கையில் முக்கியத்துவம் வாய்ந்த மற்றும் பொருத்தமான நிகழ்வுகள் அல்லது சூழல்களை விவரிக்கப் பயன்படுத்தப்படும் ஒரு பிரபலமான புகைப்பட வடிவத்தைக் குறிக்கிறது. இது பொதுவாக தொழில்முறை புகைப்பட இதழியல் அல்லது நிஜ வாழ்க்கையின் அறிக்கையிடலாக மேற்கொள்ளப்படுகிறது, ஆனால் இது ஒரு தொழில்முறைசாராரின், கலை அல்லது கல்வி பயிற்சியின் நோக்கமாகவும் இருக்கலாம்.  

## வரலாறு
, 1854]]  
புகைப்படம் எடுத்தல் என்பதற்குப் பயன்படுத்தப்படும் ஆவணம் என்ற சொல், அந்த முறை அல்லது வகையை முன்கூட்டியே குறிப்பிடுகிறது. வேறுவிதமாக அறியப்படாத, மறைக்கப்பட்ட, தடைசெய்யப்பட்ட அல்லது அணுகுவதற்கு கடினமான இடங்கள் அல்லது சூழ்நிலைகளை துல்லியமாக விவரிக்கும் புகைப்படங்கள், அண்மைக் கிழக்கு எகிப்து மற்றும் அமெரிக்க வனப்பகுதிகளின் இடிபாடுகளின் ஆரம்பகால டகேர் ஒளிப்பட முறை மற்றும் கலோமுறை "ஆய்வுகள்" வரை இருந்தன. உதாரணமாக, பத்தொன்பதாம் நூற்றாண்டின் தொல்பொருள் ஆராய்ச்சியாளர் ஜான் பீசுலி கிரீன், 1850 களின் முற்பகுதியில் நூபியாவிற்குப் பயணம் செய்து, அந்தப் பகுதியின் முக்கிய இடிபாடுகளை புகைப்படம் எடுத்தார். பிரான்சின் வேகமாக மறைந்து வரும் கட்டிடக்கலை மற்றும் மனித பாரம்பரியத்தின் காப்பகத்தை உருவாக்க *அதிகாரப்பூர்வ கமிசன் டெசு வரலாற்று நினைவுச்சின்னங்கள் ஏற்பாடு செய்த பிரான்சு துாதுக்குழு இலியோகிராபிக்சு* ஒரு ஆரம்ப ஆவணப்படுத்தல் திட்டமாகும்; இந்த திட்டத்தில் என்றி லு செக், எட்வார்ட் டெனிசு பால்டசு மற்றும் குசுடாவ் லு கிரே போன்ற புகைப்படக் கலைஞர்கள் அடங்குவர்.
# மின்சாரம் வழங்கும் அலகு (கணினி)

**மின்சாரம் வழங்கல் அலகு ( Power Supply Unit - PSU )** என்பது, ஒரு கணினி அல்லது மின்னணு சாதனத்திற்குத் தேவையான மின்சாரத்தை வழங்குவதற்குப் பயன்படும் ஓர் உதிரிப் பகுதியாகும். இது உயர் மின்னழுத்த மாற்று மின்னோட்டத்தை (High voltage ac) கணினிக்குத் தேவையான குறைந்த மின்னழுத்த  
நேரடி மின்னோட்டமாக (low voltage dc) மாற்றி, உள் வன்பொருள் கூறுகளுக்கு விநியோகிக்கிறது. கணினியின் அனைத்து பாகங்களுக்கும் சீரான மற்றும் நிலையான மின்சாரம் கிடைப்பதை உறுதி செய்வது இதன் முக்கியப் பணியாகும்.  

## செயல்பாடு
மின் வழங்கல் அலகின் முதன்மைச் செயல்பாடு, உயர் மின்னழுத்த மாற்று மின்னோட்டத்தை (AC) கணினியின் மதர்போர்டு, செயலி, நினைவகம், வன்வட்டுகள், வரைகலைப் பலகங்கள் (graphics cards) மற்றும் பிற சாதனங்களுக்குத் தேவையான குறைந்த மின்னழுத்த நேரடி மின்னோட்டமாக (DC) மாற்றுவது ஆகும். வெவ்வேறு கணினிப் பாகங்களுக்கு வெவ்வேறு மின்னழுத்தங்கள் தேவைப்படும் (எ.கா., +12V, +5V, +3.3V), மேலும் மின் வழங்கல் அலகு இந்த மின்னழுத்தங்களைச் சீராக வழங்குகிறது.  

ஒரு மின் வழங்கல் அலகு பொதுவாகப் பின்வரும் பகுதிகளைக் கொண்டிருக்கும்:  
மாற்று மின்னோட்டம்-நேரடி மின்னோட்டம் மாற்றி: இது மாற்று மின்னோட்டத்தை நேரடி மின்னோட்டமாக மாற்றுகிறது.  

மின்னழுத்த சீராக்கி: இது வெளியீட்டு மின்னழுத்தங்கள் நிலையானவையாக இருப்பதை உறுதி செய்கிறது.  

பல வெளியீட்டு இணைப்பிகள்: இவை கணினியின் பல்வேறு பாகங்களுக்கு மின்சாரத்தை வழங்கும் பல கம்பி இணைப்பிகளைக் கொண்டிருக்கும்.  

கணினியின் செயல்திறன் மற்றும் ஸ்திரத்தன்மைக்கு ஒரு தரமான மின் வழங்கல் அலகு மிகவும் முக்கியமானது. போதிய மின்சாரம் அல்லது நிலையற்ற மின்சாரம், கணினி செயலிழக்க, வன்பொருள் சேதமடைய அல்லது செயல்திறன் குறைய வழிவகுக்கும். குறிப்பாக உயர்தர வரைகலைப் பலகங்கள் மற்றும் பல செயலிகள் போன்ற அதிக மின்சாரம் தேவைப்படும் பாகங்களைக் கொண்ட கணினிகளில், போதுமான வாட்டேஜ் (wattage) கொண்ட ஒரு மின் வழங்கல் அலகு அவசியமாகிறது. மின் வழங்கல் அலகுகள் அவற்றின் மின் உற்பத்தி திறன் (வாட்டுகளில் அளவிடப்படுகிறது) மற்றும் அவற்றின் ஆற்றல் திறன் (80 பிளஸ் சான்றிதழால் குறிக்கப்படுகிறது) ஆகியவற்றின் அடிப்படையில் வேறுபடுகின்றன. அதிக ஆற்றல் திறன் கொண்ட அலகுகள், மின்சாரத்தை மிகவும் திறமையாகப் பயன்படுத்துகின்றன, இதனால் வெப்பம் குறைவாக உருவாகிறது மற்றும் மின்சாரச் செலவும் குறைகிறது.
# பிர்ஜோரா கன்யா மகாவித்யாலயா, போங்கைகாவொன்


**பிர்ஜோரா கன்யா மகாவித்யாலயா** (*Birjhora Kanya Mahavidyalaya, Bongaigaon*) அல்லது ***பிர்ஜோரா மகளிர் கல்லூரி*** என்பது இந்தியாவின் வடகிழக்கு மாநிலமான அசாமின் போங்கைகாவொன் மாவட்டத்தில் உள்ள பெண்களுக்கான உயர்கல்வி நிறுவனமாகும். மேலும் கிருஷ்ணா காந்தா கண்டிக் மாநில திறந்தவெளி பல்கலைக்கழகத்தின் அனைவருக்கும் திறந்தநிலை படிப்பு மையமாகும். கீழ் அசாமில் உள்ள ஒரு முக்கியமான வணிக நகரமான போங்கைகாவொன் நகரின் மையத்தில் இந்தக் கல்லூரி அமைந்துள்ளது. மேலும் இந்தக் கல்லூரி வளாகம் மாணவர்களின் அனைத்து வளர்ச்சிக்கும் ஒரு தனித்துவமான சிறந்த கல்விச் சூழலை வழங்குகிறது.  

## வரலாறு
பெண்களுக்கான உயர்கல்வி நிறுவனமான போங்கைகாவொனை துவக்கும் யோசனை, ஒத்த எண்ணம் கொண்ட கொடையாளர்களின் குழுவை ஒன்றிணைத்தது. மேலும் இந்த சிறந்த மனிதர்களின் ஒருங்கிணைந்த முயற்சியின் விளைவாக, பிர்ஜோரா கன்யா மகாவித்யாலயா 1993-இல் நிறுவப்பட்டது. இது போங்கைகாவொனில் நிறுவப்பட்ட பெண்களுக்கான முதல் உயர்கல்வி நிறுவனம் ஆகும். 50 மாணவர்கள் மற்றும் 7 ஆசிரியர்களுடன் துவங்கிய இந்தக் கல்லூரி, இன்று சிறந்து விளங்கும் நிறுவனமாக வளர்ந்துள்ளது.  

## கற்பிக்கப்படும் பாடங்கள்
தற்போது, இந்தக் கல்லூரி மேல்நிலைக் கல்வியுடன், பட்டப்படிப்பிற்கான பாடங்களை குவகாத்தி பல்கலைக்கழகத்தின் கீழ் வழங்குகிறது.  

- பொருளாதாரம்
- வரலாறு
- கல்வி
- அரசியல் அறிவியல்
- புள்ளிவிவரங்கள்
- கணிதம்
- அசாமிய இலக்கியம்
- ஏரணமும் மெய்யியலும்
# தாலியம்(I) சல்பேட்டு



**தாலியம்(I) சல்பேட்டு** (*Thallium(I) sulfate*) என்பது Tl<sub>2</sub>SO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தாலசு சல்பேட்டு என்ற பெயராலும் இச்சேர்மம் அறியப்படுகிறது. பொதுவாக +1 ஆக்சிசனேற்ற நிலையில் உள்ள தாலியத்தின் சல்பேட்டு உப்பாக இச்சேர்மம் கருதப்படுகிறது. +1 என்ற ஆக்சிசனேற்ற நிலையில் தாலியம் காணப்படுவதால் வெறுமனே தாலியம் சல்பேட்டு என்றும் இதை அழைக்கலாம்.  
## தயாரிப்பு
தாலியம் உலோகம் கந்தக அமிலத்துடன் வினைபுரிந்து பின்னர் படிகமாக்கப்படுவதன் மூலம் தாலியம்(I) சல்பேட்டு உற்பத்தி செய்யப்படுகிறது.  

## கட்டமைப்பு
K<sub>2</sub>SO<sub>4</sub> போன்ற அதே கட்டமைப்பை தாலியம் சல்பேட்டும் ஏற்றுக்கொள்கிறது. நீர் கரைசலில், தாலியம்(I) நேர்மின் அயனிகளும் சல்பேட்டு எதிர்மின் அயனிகளும் பிரிக்கப்பட்டு அதிக அளவில் கரைக்கப்படுகின்றன. தாலியம்(I) சல்பேட்டு படிகங்கள் C2 சமச்சீர்நிலையைக் கொண்டுள்ளன.  

## பயன்கள்
கடந்த இரண்டு நூற்றாண்டுகளில், தாலியம்(I) சல்பேட்டு பல்வேறு மருத்துவ சிகிச்சைகளுக்குப் பயன்படுத்தப்பட்டது. ஆனால் பின்னர் கைவிடப்பட்டது. 1900 ஆம் ஆண்டுகளின் பிற்பகுதியில் இச்சேர்மம் முக்கியமாக எலிக்கொல்லிகளுக்குப் பயன்படுத்தப்பட்டது. இதன் நச்சுத்தன்மையின் தேர்ந்தெடுக்கப்படாத தன்மை காரணமாக, 1975 ஆம் ஆண்டு அமெரிக்காவில் இந்தப் பயன்பாடுகள் தடை செய்யப்பட்டன. தாலியம்(I) சல்பேட்டு விதைகள் முளைப்பதைத் தடுப்பதன் மூலம் தாவரங்களின் வளர்ச்சியைத் தடுக்கிறது. இன்று ஆராய்ச்சி ஆய்வகத்தில் Tl<sup>+</sup> அயனியை தயாரிக்க உதவும் முன்னோடிச் சேர்மமாக தாலியம் சல்பேட்டு பெரும்பாலும் பயன்படுத்தப்படுகிறது. அகச்சிவப்பு ஒளிக்கு வெளிப்படும் போது தாலியம் சல்பேட்டு அதிக மின் கடத்துத்திறனை வெளிப்படுத்துகிறது.  

## நச்சுத்தன்மை
தாலியம்(I) சல்பேட்டு தண்ணீரில் கரையும். இதன் நச்சு விளைவுகள் தாலியம்(I) நேர்மின் அயனியிலிருந்து பெறப்படுகின்றன. தாலியம்(I) சல்பேட்டு என்பது தனித்துவமான பண்புகளைக் கொண்ட ஒரு எளிய தூள் என்பதால், வயது வந்தவருக்கு தாலியம்(I) சல்பேட்டின் சராசரி உயிர்கொல்லும் மரண அளவு சுமார் 1 கிராம் ஆகும். தீங்கற்ற இரசாயனங்கள் என்று தவறாகப் புரிந்து கொள்ளப்பட்டு உட்கொள்ளல், உள்ளிழுத்தல் அல்லது தோலுடன் தொடர்பு கொள்வதன் மூலம் உடலுக்குள் நுழையலாம். தாலியம்(I) நேர்மின் அயனி பொட்டாசியம் மற்றும் சோடியம் நேர்மின் அயனிகளைப் போலவே உள்ளது. இவை வாழ்க்கைக்கு அவசியமானவை. தாலியம் அயனி உடல் செல்லுக்குள் நுழைந்த பிறகு, பொட்டாசியம் மற்றும் சோடியத்தை கொண்டு செல்லும் பல உடலியல் செயல்முறைகளை சீர்குலைக்கும். இதன் நச்சுத்தன்மை காரணமாக, பல மேற்கத்திய நாடுகள் வீட்டு உபயோகப் பொருட்களில் தாலியம்(I) சல்பேட்டைப் பயன்படுத்துவதைத் தடை செய்துள்ளன. மேலும் பல நிறுவனங்களும் இந்த சேர்மத்தைப் பயன்படுத்துவதை நிறுத்திவிட்டன.  

500 மில்லி கிராமுக்கு மேல் மருந்தளவு எடுத்துக் கொண்டால் அது மரணத்தை விளைவிக்கும் என்று தெரிவிக்கப்படுகிறது. தாலியம்(I) சல்பேட்டு உடலில் நுழைந்த பிறகு, சிறுநீரகங்கள், கல்லீரல், மூளை மற்றும் உடலில் உள்ள பிற திசுக்களில் குவிகிறது.  

இசுரேல் நாட்டில் கொறித்துண்ணிகளின் எண்ணிக்கையைக் கட்டுப்படுத்த தாலியம்(I) சல்பேட்டு பயன்படுத்தப்பட்டது; 1950 ஆம் ஆண்டுகளில், இது பழுப்பு மீன் ஆந்தை காணாமல் போக வழிவகுத்ததாகவும் சந்தேகிக்கப்படுகிறது.
# அஞ்சுவண்ணம்


## வரலாறு

### சொற்பிறப்பியல்
அஞ்சுவண்ணம் என்ற சொல் பாரசீக மூலத்திலிருந்து தோன்றியிருக்கலாம். இது அவெஸ்தான் மொழியுடன் தொடர்புடையது: அஞ்சுமனா மற்றும் பாரசீக *அஞ்சுமன்* அல்லது அனுமன் (இது ஒரு அமைப்பு அல்லது மக்கள் குழுவைக் குறிக்கிறது). ஹஞ்சமா அல்லது ஹஞ்சமனா என்ற சொல் தெலுங்கு மற்றும் கன்னடப் பதிவுகளில் காணப்படுகிறது. அஞ்சுவண்ணம் வணிகச் சங்கம் பொதுவாக தென்னிந்தியாவில் (பெரும்பாலும் இந்தியப் பெருங்கடல் வர்த்தகம் ) செயல்பட்ட யூதர், சிரிய கிறிஸ்தவர்கள், முஸ்லீம்கள், சரதுசம் அல்லது பார்சி போன்ற மத்திய கிழக்கு வணிகர்களை உறுப்பினர்களாகக் கொண்டது. இந்த வணிகர்கள் பொதுவாக கொங்கண் கடற்கரை, மலபார் கடற்கரை, தென்னிந்தியாவின் சோழ மண்டலக் கடற்கரை (மேலும் சாவகம் உட்பட தென்கிழக்கு ஆசியாவிலும்) வணிகத் துறைமுகங்களில் செயல்பட்டனர்.  

மணிகிராமம் வணிகர் சங்கம் தென்னிந்தியாவின் உள்நாட்டில் செயல்பட்டாலும், அஞ்சுவண்ணம் வணிகர் சங்கம் தென்னிந்தியாவின் கடலோர நகரங்களில் மட்டுமே செயல்பட்டது.  

### வளர்ச்சி
அஞ்சுவண்ணம் குறித்த துவக்ககால சான்றுகளான கொல்லன் சிரியன் செப்பேடு, கி.பி. 849 ஆம் ஆண்டைச் சேர்ந்தது. அது கி.பி. 9 ஆம் நூற்றாண்டில் கேரளக் கடற்கரையில் வணிகக் குழுவின் செயல்பாட்டை உறுதிப்படுத்துகின்றது. கி.பி 10 ஆம் நூற்றாண்டின் முற்பகுதியில் இருந்து, ஐநூற்றுவர் (ஐவோலை ஐநூறு) தென்னிந்தியா முழுவதும் விரிவடைந்து, அஞ்சுவண்ணம் மற்றும் மணிகிராமம் உள்ளிட்ட முன்பே இருந்த பெரும்பாலான வணிகக் குழுக்களை அதன் குடையின் கீழ் ஒன்றிணைத்தது. மலபார் கடற்கரையின் யூத வணிகர்களுடன் அஞ்சுவண்ணம் சங்கத்துடன் அதிகரித்த தொடர்பு கொச்சி யூத செப்பேடுகளில் (கி.பி. 1000) காணப்படுகிறது. கி.பி 12 ஆம் நூற்றாண்டில் தொடங்கி அதன் பின்னர் தொடர்ந்த ஐந்நூறு வணிகக் குழு, பல்வேறு சிறிய வணிகக் குழுக்களுக்கு ஒரு குடை அமைப்பாகச் செயல்பட்டது. 11 - 13 ஆம் நூற்றாண்டுகளில் அஞ்சுவண்ணம் பெரும்பாலும் இந்தியாவின் மேற்கு மற்றும் கிழக்கு கடற்கரைகளில் முஸ்லிம் வணிகர்களைக் கொண்டதாக இருந்தது.
# சிவசாகர் மகளிர் கல்லூரி



**சிவசாகர் மகளிர் கல்லூரி** (*Sibsagar Girls' College*) 1964ஆம் ஆண்டு அசாமின் சிவசாகரில் உள்ள மகளிர் கல்லூரி ஆகும். இந்தக் கல்லூரி திப்ருகார் பல்கலைக்கழகத்துடன் இணைக்கப்பட்டுள்ளது. இந்தக் கல்லூரி கலை, அறிவியலில் இளநிலைப் பட்டப்படிப்புகளை வழங்குகிறது.  

## வளாகம்
சிவசாகர் மகளிர் கல்லூரி வளாகம் வான்வழி தூரத்தில் ஒரு கிலோமீட்டர் சுற்றளவில் மூன்று இடங்களில் பரவியுள்ளது. இதன் மொத்த பரப்பளவு 5.28 ஏக்கர்.  

### பிரதான வளாகம்
கல்லூரியின் முதன்மை வளாகம், சிவசாகர் நகரின் மையத்தில் அமைந்துள்ளது. இதன் புவியியல் இருப்பிடம் 260 -59' 17.2"வ மற்றும் 940 38' 8" கி . பிரதான நிர்வாகக் கட்டிடம் (முதல்வர் அலுவலகம், கணக்குப் பிரிவு, சேர்க்கை மற்றும் தேர்வுப் பிரிவு), ஆசிரியர் பொது அறை, அனைத்துக் கலைப் பிரிவுகள் மற்றும் தனித் துறை வகுப்பு அறைகள், மாநாட்டு அரங்கம், குளிரூட்டப்பட்ட மெய்நிகர் வகுப்பறை, மத்திய நூலகம், மாண்டிசோரி ஆசிரியர் பயிற்சி மையம், ஆடை வடிவமைப்பு மையம், கணினி ஆய்வகம், உணவகம், தொலையுணர்வு மையம், ஜிஐஎஸ் (புவியியல் துறையின் கீழ்) ஆகியவை இந்த வளாகத்தில் அமைந்துள்ளன. கலைப் பிரிவின் அனைத்து வகுப்புகளும் இந்த வளாகத்தில் நடத்தப்படுகின்றன.  

### அறிவியல் வளாகம்
இது பிரதான வளாகத்திலிருந்து சுமார் 100 மீட்டர் தொலைவில் உள்ளது. அறிவியல் துறை, மனையியல், சமசுகிருத அனைத்து வகுப்புகளும் வளாகத்தில் நடத்தப்படுகின்றன.  

### பனியாபரி வளாகம்
இது பிரதான வளாகத்திலிருந்து சுமார் 1.5 கி.மீ. தொலைவில் மற்ற இரண்டு வளாகங்களுடன் நன்கு இணைக்கப்பட்டுள்ளது. விடுதி கட்டடத்துடன், மீன் பண்ணை, காய்கறித் தோட்டம் போன்ற பல்வேறு விரிவாக்கப்பட்ட நடவடிக்கைகள் இந்த வளாகத்தில் நடந்து வருகின்றன.  

## துறைகள்

### கலை

- அசாமிய மொழி
- ஆங்கிலம்
- கல்வியியல்
- பொருளியல்
- புவியியல்
- வரலாறு
- சமூகவியல்
- அரசியல் அறிவியல்
- சமூக அறிவியல்

### அறிவியல்

- இயற்பியல்
- வேதியியல்
- தாவரவியல்
- விலங்கியல்
- கணிதம்
# மோரன் மகளிர் கல்லூரி

**மோரன் மகிளா மகாவித்யாலயா** (*Moran Mahila Mahavidyalaya*) எனும் **மோரன் மகளிர் கல்லூரி** என்பது **1**992ஆம் ஆண்டு அசாமில் நிறுவப்பட்ட மகளிர் கல்லூரி ஆகும். இது அசாமின் சரைடியோ மாவட்டத்தில் உள்ள மோரன் நகரத்தில் அமைந்துள்ள ஒரு மகளிர் கல்லூரி ஆகும். இந்தக் கல்லூரி திப்ருகார் பல்கலைக்கழகத்துடன் இணைக்கப்பட்டுள்ளது. இந்தக் கல்லூரி கலைப் பிரிவுகளில் உயர்நிலைப் பட்டப்படிப்பு, இளங்கலைப் பட்டப்படிப்புகளை வழங்குகிறது. புது தில்லி பல்கலைக்கழக மானியக் குழு அங்கீகாரம் பெற்ற இக்கல்லூரி பெங்களூர் தேசிய மதிப்பீடு மற்றும் தரச்சான்று அவையின் பி தரச் சான்றினைப் பெற்றுள்ளது.  

## வரலாறு
மோரன் மகளிர் கல்லூரி சூலை 8, 1992-இல் பிராந்தியத்தின் சமூக ரீதியாகப் பின்தங்கிய பெண் மக்களின் கல்வி ஆசைகளைப் பூர்த்தி செய்யும் ஒரு உன்னத நோக்கத்துடன் நிறுவப்பட்டது. இக்கல்லூரி திப்ருகர் பல்கலைக்கழகத்துடன் இணைந்துள்ளது. பல்கலைக்கழக மானியக்குழுச் சட்டத்தின் பிரிவுகள் 2(எப்) மற்றும் 12(பி) ஆகியவற்றின் கீழ் முறையே சனவரி 29, 1999 மற்றும் பிப்ரவரி 4, 2010 அன்று அங்கீகாரம் பெற்றது. சனவரி 1, 2013 அன்று, இந்த நிறுவனம் அசாம் அரசாங்கத்தால் மாகாணமயமாக்கப்பட்ட சேவைகள் சட்டம், 2011-இன் கீழ் மாகாணமயமாக்கப்பட்டது. இது அசாம் மாநிலத்தின் கல்வி கட்டமைப்பில் நிலையான ஆதரவையும் ஒருங்கிணைப்பையும் பெறுகிறது. உயர்தரக் கல்வி மற்றும் சமூக விழுமியங்களுக்கான உறுதியான அர்ப்பணிப்பை அடிக்கோடிட்டுக் காட்டும் வகையில், கல்லூரி 2021-இல் தேசிய மதிப்பீடு மற்றும் தரச்சான்று அவையின் 'பி' தர அங்கீகாரத்தைப் பெற்றது.  

## துறைகள்

- சமூக அறிவியல்
- அசாமிய மொழி
- பொருளியல்
- கல்வியியல்
- பொருளியல்
- அரசியல் அறிவியல்
- வரலாறு
- சமூகவியல்
# மனபேந்திர சர்மா மகளிர் கல்லூரி

**மனபேந்திர சர்மா மகளிர் கல்லூரி** (*Manabendra Sharma Girls' College*) என்பது 1984ஆம் ஆண்டு நிறுவப்பட்ட , அசாமின் காமரூப் மாவட்டத்தில் உள்ள ரங்கியாவில் அமைந்துள்ள ஒரு பொதுப் பட்டப்படிப்பு மகளிர் கல்லூரி ஆகும். இந்தக் கல்லூரி குவகாத்தி பல்கலைக்கழக இணைவு பெற்ற கல்லூரி. இந்தக் கல்லூரி கலைகளில் பல்வேறு இளங்கலைப் பட்டப்படிப்புகளை வழங்குகிறது.  

## வரலாறு
மனபேந்திர சர்மா மகளிர் கல்லூரி ஆகத்து 1984-இல் அசாமின் வடக்கு காமரூப் பகுதியில் உள்ள பெண்களுக்கான உயர்கல்விக்கான நிறுவப்பட்ட ஒரே உயர்கல்வி நிறுவனமாகும். இக்கல்லூரியானது சமூக ரீதியாகவும் பொருளாதார ரீதியாகவும் பின்தங்கிய மக்கள் அதிகம் வசிக்கும் பகுதியில் உள்ள பெண்களுக்கான உயர்கல்வியினை வழங்கி வருகிறது. இரங்கியாவில் பெண்கல்வியில் ஆர்வமுள்ள கல்வியாளர்கள் மற்றும் பொதுமக்களால் இந்த நிறுவனம் தொடங்கப்பட்டது. இதன்பின், இக்கல்லூரி அரசு கல்லூரியாக மாற்றப்பட்டது. இரங்கியாவின் மூத்த சமூக சேவகரும் அரசியல்வாதியுமான மறைந்த மனபேந்திர சர்மாவை நினைவு கூறும் வகையில் 1994-இல் இக்கல்லூரிக்கு மனபேந்திர சர்மா பெண்கள் கல்லூரி என மறுபெயரிடப்பட்டது.  

தற்போது, ​​அசாம் சட்டத்தின் கீழ் மேம்படுத்தப்பட்டும், புது தில்லி, பல்கலைக்கழக மானியக் குழுவிடமிருந்து மானியங்களைப் பெறத் தகுதிபெறச் சட்டத்தின் பிரிவு 2(எப்) மற்றும் 12(பி) இன் கீழ் ஒப்புதல் பெற்ற கல்லூரியாக உள்ளது.  

## துறைகள்

- அசாமிய மொழி

- அரபு

- போடோ

- கல்வியியல்

- ஆங்கிலம்

- பொருளியல்

- வரலாறு

- தத்துவம்

- அரசியல் அறிவியல்
# சூரக்குண்டு



**சூரக்குண்டு** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய சூரக்குண்டு ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 169.05 மீ. உயரத்தில், என்ற புவியியல் ஆள்கூறுகள் கொண்டு சூரக்குண்டு அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், சூரக்குண்டு ஊரின் மொத்த மக்கள்தொகை 3,198 பேர் ஆகும். இதில் 1,635 பேர் ஆண்கள் மற்றும் 1,563 பேர் பெண்கள் ஆவர்.  

## அரசியல்
சூரக்குண்டு பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# ஜானகி தேவி நினைவு கல்லூரி



**ஜானகி தேவி நினைவுக் கல்லூரி** (*Janki Devi Memorial College*) என்பது இந்தியத் தலைநகர் தில்லியில் தில்லி பல்கலைக்கழகத்தின் மகளிர் கல்லூரிகளில் ஒன்றாகும். இந்தக் கல்லூரி புது தில்லியில் உள்ள சர் கங்கா ராம் மருத்துவமனை அருகில் அமைந்துள்ளது. இந்தக் கல்லூரி கரோல் பாக் மெட்ரோ நிலையத்திற்கு அருகில் உள்ளது.  

## வரலாறு
ஜானகி தேவி நினைவு கல்லூரி 1959ஆம் ஆண்டு ஸ்ரீ பிரிஜ் கிருஷ்ணா சண்டிவாலாவால் அவரது தாயார் திருமதி ஜானகி தேவி நினைவாக நிறுவப்பட்டது.  

## பாடங்கள்
தில்லி பல்கலைக்கழகத்தின் இணையப்பெற்ற கல்லூரியான இந்தக் கல்லூரி பல்வேறு இளநிலை, முதுநிலை, குறுகிய கால படிப்புகளை வழங்குகிறது.  

### இளநிலை
- இளங்கலை
- இளங்கலை வணிகவியல்
- இளங்கலை வணிகவியல்
- இளங்கலை பொருளியல்
- இளம் அறிவியல்
- இளங்கலை கல்வியியல்
- இளங்கலை நுண்கலை

### முதுநிலை
- ஆங்கிலம்
- இந்தி
- சமசுகிருதம்
- வரலாறு
- அரசியல் அறிவியல்

### முதுகலை வணிகவியல்

### குறுகிய கால படிப்புகள்

- ஆங்கில மொழிப் புலமை
- எசுபானிய மொழி சான்றிதழ்
# சருகுவலையப்பட்டி



**சருகுவலையப்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய சருகுவலையப்பட்டி ஊராட்சி ஒரு புறநகர்ப் பகுதியாகும்.  

## அமைவிடம்
கடல் மட்டத்திலிருந்து சுமார் 161.35 மீ. உயரத்தில், என்ற புவியியல் ஆள்கூறுகள் கொண்டு சருகுவலையப்பட்டி அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், சருகுவலையப்பட்டி ஊரின் மொத்த மக்கள்தொகை 6,371 பேர் ஆகும். இதில் 3,056 பேர் ஆண்கள் மற்றும் 3,315 பேர் பெண்கள் ஆவர்.  
## அரசியல்
சருகுவலையப்பட்டி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# கோலாலம்பூர் பெர்ஜெயா சதுக்கம்


**கோலாலம்பூர் பெர்ஜெயா சதுக்கம்** அல்லது **பெர்ஜெயா டைம்ஸ் சதுக்கம்** (மலாய்; *Berjaya Times Square KL*; ஆங்கிலம்: *Berjaya Times Square*) என்பது மலேசியா, கோலாலம்பூர் மாநகர மையம், புக்கிட் பிந்தாங் நகர மையப் பகுதியில், 203 மீ; (666 அடி) உயரத்தில் உள்ள ஒரு வானளாவிய கட்டிடமாகும்.  

இது ஓர் இரட்டை கோபுரக் கட்டிடமாகும். இதில் தங்கும் விடுதி, காண்டோமினியம் *(condominium)* எனும் தளவீடுகள், உட்புறப் பொழுதுபோக்கு பூங்காக்கள், வணிக மையங்கள் மற்றும் கடைவல வளாகங்கள் போன்றவை உள்ளன. இந்த இரட்டைக் கோபுரம் 2003-இல் பொதுமக்களுக்குத் திறக்கப்பட்டது.  

## அமைவு

தரைப் பரப்பளவில், தற்போது இந்தக் கோபுரம், உலகின் பத்தாவது பெரிய கட்டிடமாகச் சாதனை படைக்கிறது. இதன் தரைப் பரப்பளவு 700,000 மீ<sup>2</sup> (7,500,000 சதுர அடி). அத்துடன், இதுவரையில் ஒரே கட்டத்தில் கட்டப்பட்ட உலகின் மிகப்பெரிய கட்டிடம் என்றும் சாதனை படைக்கிறது. மேலும் இந்தச் சாதனை மலேசிய சாதனை நூலில் *(The Malaysia Book of Records)* இடம்பெற்று உள்ளது.  

இந்தக் கட்டிடம் 19-மாடி கடைவல வளாகங்கள், வணிக அலுவலகங்கள் மற்றும் 1,000-க்கும் மேற்பட்ட சில்லறை விற்பனைக் கடைகள், 1,200 சொகுசு சேவை அறைகள், 65 உணவு விற்பனை நிலையங்கள் மற்றும் பொழுதுபோக்கு இடங்களைக் கொண்ட ஓய்வு மையம் ஆகியவற்றைக் கொண்டுள்ளது. பொழுதுபோக்கு ஈர்ப்பாக பெர்ஜெயா டைம்ஸ் பொழுதுபோக்கு பூங்கா *(Berjaya Times Square Theme Park)* உள்ளது.  

## வரலாறு

கோலாலம்பூர் பெர்ஜெயா சதுக்கம் அமைந்துள்ள இடம்; தொடக்கத்தில், இரண்டாம் உலகப் போருக்கு முன்பு, மலேசியச் செல்வந்தரும், கொடையாளருமான சியோங் யோக் சோய் *(Cheong Yoke Choy)* என்பவருக்குச் சொந்தமாக இருந்தது.  

சியோங் யோக் சோய், கோலாலம்பூரின் தொடக்கக் கால உருவாக்குநர்களில் ஒருவர் ஆவார். தம் சொத்துகளில் பெரும்பகுதியை மலேசிய மக்களின் உடல்நலம் சார்ந்த செயல்பாடுகளுக்கும்; அறப் பணிகளுக்கும்; பள்ளிகளுக்கும்; நன்கொடையாக வழங்கி உள்ளார். இவரின் பெயரில் சியோங் யோக் சோய் தெரு; சியோங் யோக் சோய் சாலை என இரு சாலைகளுக்குப் பெயர் சூட்டப்பட்டு உள்ளன.  

அதன் பின்னர், பெர்ஜெயா டைம்ஸ் சதுக்கத்தின் மேம்பாட்டிற்காக டான் ஸ்ரீ வின்சென்ட் டான் *(Vincent Tan)* என்பவரின் பெர்ஜெயா குழுமத்தால் *(Berjaya Corporation)* முழு நிலமும் வாங்கப்பட்டது. கட்டுமானப் பணிகள் முடியும் வரையில் அந்தச் செல்வந்தரின் மாளிகை அங்கேயே இடிக்கப்படாமல் இருந்தது.  

## திறப்பு

பெர்ஜெயா டைம்ஸ் சதுக்கம் அப்போதைய மலேசியாவின் நான்காவது பிரதமர் மகாதீர் முகமது அவர்களால் செப்டம்பர் 29, 2003 அன்று முறைப்படி திறந்து வைக்கப்பட்டது. முதலில் 1999-ஆம் ஆண்டில் திறக்கப்படுவதற்காக, நாள் குறிக்கப்பட்டது. இருப்பினும் 1997 ஆசிய நிதி நெருக்கடியின் காரணமாக, திறப்பு நிகழ்வு கால தாமதம் ஆனது.  

## போக்குவரத்து

கோலாலம்பூர் பெர்ஜெயா சதுக்கம்; கோலாலம்பூர் மோனோரெயில் வழித்தடத்தில் உள்ள இம்பி நிலையத்திற்கு வடக்கில் உள்ளது. மேலும், புக்கிட் பிந்தாங் எம்ஆர்டி நிலையத்திற்கு *(Bukit Bintang MRT station)* தென்மேற்குப் பகுதியில், நடந்து செல்லும் தொலைவிலும் உள்ளது.  

## காட்சியகம்
**கோலாலம்பூர் பெர்ஜெயா சதுக்கம்; காட்சிப் படங்கள்:**
# புதுசுக்காம்பட்டி



**புதுசுக்காம்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய புதுசுக்காம்பட்டி ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 179.02 மீ. உயரத்தில், என்ற புவியியல் ஆள்கூறுகள் கொண்டு புதுசுக்காம்பட்டி அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், புதுசுக்காம்பட்டி ஊரின் மொத்த மக்கள்தொகை 4,777 பேர் ஆகும். இதில் 2,449 பேர் ஆண்கள் மற்றும் 2,328 பேர் பெண்கள் ஆவர்.  
## அரசியல்
புதுசுக்காம்பட்டி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# புலிப்பட்டி



**புலிப்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய புலிப்பட்டி ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 194.24 மீ. உயரத்தில், என்ற புவியியல் ஆள்கூறுகள் கொண்டு புலிப்பட்டி அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், புலிப்பட்டி ஊரின் மொத்த மக்கள்தொகை 1,828 பேர் ஆகும்.  
## அரசியல்
புலிப்பட்டி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# கலா விஜயன்


**கலா விஜயன்** (*Kala Vijayan*) ஓர் இந்தியப் பாரம்பரிய நடனக் கலைஞரும், நடன இயக்குரும், எழுத்தாளரும் மற்றும் நடிகையும் ஆவார். இவர் புகழ்பெற்ற கதகளி கலைஞர் கலாமண்டலம் கிருட்டிணன் நாயர் மற்றும் மோகினியாட்டக் கலைஞர் கலாமண்டலம் கல்யாணிகுட்டி அம்மா ஆகியோரின் மகள் ஆவார். கலா விஜயன் மோகினியாட்டம், பரதநாட்டியம் மற்றும் கதகளி ஆகியவற்றில் பயிற்சி பெற்றவர். இருப்பினும் இவர் மோகினியாட்டத்திற்கு அளித்த பங்களிப்புகளுக்காக மிகவும் பிரபலமானவர். மோகினியாட்டத்திற்கான கேரள சங்கீத நாடக அகாதமி விருது (1998) மற்றும் கேரள மாநில விருது (2019) ஆகியவற்றைப் பெற்றுள்ளார். 1952 ஆம் ஆண்டில் திருப்பூணித்துறையில் இவரது பெற்றோர்களால் நிறுவப்பட்ட நுண்கலை நிறுவனமான கேரள கலாலயத்தில் முதன்மை இயக்குநராகவும் மூத்த குருவாகவும் உள்ளார்.  

## இளமை வாழ்க்கை
கலா விஜயன் 1944 மே 8 அன்று சொரனூரில் உள்ள தேசமங்கலம் என்ற கிராமத்தில் பிறந்தார். இவரது தந்தை கலாமண்டலம் கிருஷ்ணன் நாயர் ஒரு புகழ்பெற்ற கதகளி கலைஞர் ஆவார். அவர் கேரளாவிலும் அதற்கு அப்பாலும் கதகளியை பிரபலப்படுத்தினார். இவரது தாயார் கலாமண்டலம் கல்யாணிகுட்டி அம்மா மோகினியாட்டத்தின் "தரவட்டம்மா" அல்லது "தாய்" என்று நினைவுகூரப்படுகிறார். 1937 முதல் 1940 வரை கேரள கலாமண்டலத்தில் மோகினியாட்டம் மாணவியாக இருந்த கலா, மோகினியாட்டத்தை ஒரு பாரம்பரிய நடன வடிவமாக உயிர்த்தெழச் செய்வதில் முக்கியப் பங்கு வகித்தார். சிறீதேவிக்கு இரண்டு மகள்கள் உள்ளனர்-சுமிதா இராஜன் மற்றும் சந்தியா ராஜன் -இருவரும் மோகினியாட்டக் கலைஞர்களாகவும் மற்றும் பயிற்றுவிப்பாளர்களாகவும் உள்ளனர். இவர்களின் சகோதரர் கலாசாலா பாபு ஒரு மேடை நடிகரும், தொலைக்காட்சித் தொடர் மற்றும் திரைப்பட நடிகரும் ஆவார்.  

## குடும்பம்
கலா, திருவிதாங்கூரிலுள்ள உரங்கள் மற்றும் இரசாயனங்கள் நிறுவனத்தில் பணிபுரிந்த ஊழியரான சி. கே. விஜயனை மணந்தார். இவர்களது மகன் ஒரு திரைப்பட மற்றும் தொலைக்காட்சி நடிகர் ஆவார்.  

## தொழில் வாழ்க்கை
கலா ஒரு தொழில்முறை நாடகக் குழுவில் குழந்தைக் கலைஞராக இருந்தார். தனது 10 வயது முதல் நடன நிகழ்ச்சிகளை நிகழ்த்தி வருகிறார். மேலும் தேர்ந்தெடுக்கப்பட்ட நிகழ்ச்சிகளுக்கு மோகினியாட்டத்தை இன்னும் நிகழ்த்துகிறார்.  

பைபிளில் இருந்து யோபு கதையை அடிப்படையாகக் கொண்ட மோகினியாட்டம் பாடலுக்கு இவர் நடனமாடியுள்ளார். சிலப்பதிகார காப்பியத் தலைவி கண்ணகி<nowiki/>கதையை அடிப்படையாகக் கொண்ட நாட்டிய நாடகங்களை இயற்றி நடனமாடியுள்ளார். மோகினியாட்டம், கதகளி மற்றும் பரதநாட்டியம் ஆகியவற்றுடன் இணைந்து சோதனை நடன பாடல்களுக்கும் நடனமாடியுள்ளார். அத்தகைய நடனங்களில் *பாவயாமி ரகு ராமம்* என்ற பாடலும் ஒன்றாகும். தனது தாயால் மோகினியாட்டத்தில் அறிமுகப்படுத்தப்பட்ட கச்சேரி பாரம்பரியத்தை இவர் தொடர்ந்து ஆதரிக்கிறார். கலா விஜயன் தனது யூடியூப் சமூக ஊடகத் தளமான *கேரளா கலாலயம்* மூலம் மோகினியாட்டம் கோட்பாட்டு மற்றும் நடைமுறை காணொளித் தொடரை தொகுத்து வழங்குகிறார்.  

## விருதுகள்

- 1978-திருப்பூணித்துறையின் *சக்ருதய சமிதி* வழங்கிய நாட்டிய கலாரத்னம் விருது.

## புத்தகங்கள்
மோகினியாட்டம் குறித்து *மோகினியாட்டம்: அரியேண்டத் எல்லாம்* என்ற தலைப்பில் ஒரு புத்தகத்தை கலா விஜயன் எழுதியுள்ளார். இது 2012 இல் டி. சி. பதிப்பகம் இதை வெளியிட்டது. இந்த புத்தகம் திரிப்பூணித்துறை ஆர். எல். வி கல்லூரி மற்றும் காலடி சிறீ சங்கரா கல்லூரி ஆகியவற்றில் மோகினியாட்டத்திற்கான பாடத்திட்டத்தில் சேர்க்கப்பட்டுள்ளது.
# நாசிக் மத்திய சட்டமன்றத் தொகுதி


**நாசிக் மத்திய தொகுதி** என்பது (Nashik Central Assembly constituency) மேற்கு இந்தியாவில் உள்ள மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது நாசிக் மக்களவைத் தொகுதிக்கு உட்பட்ட ஆறு சட்டமன்றத் தொகுதிகளில் ஒன்றாகும். இது நாசிக் மாவட்டத்தில் உள்ளது  

## சட்டமன்ற உறுப்பினர்கள்
| - | 2009 | வசந்த்ராவ் கீதே | மகாராட்டிரா நவநிர்மாண் சேனா |
| --- | --- | --- | --- |
| 2014 | தேவயானி பாரண்டே | ஜனதா கட்சி |  |
| 2019 |  |  |  |
| 2024 | } |  |  |
## தேர்தல் முடிவுகள்
### 2024
# தாரா ராஜ்குமார்


**தாரா ராஜ்குமார்** (*Tara Rajkumar*) ஓர் இந்தியப் பாரம்பரிய நடனக் கலைஞரும் மற்றும் நடன ஆசிரியரும் ஆவார். கதகளி மற்றும் மோகினியாட்டம் போன்ற இந்திய பாரம்பரிய நடனங்களில் இவர் ஒரு நிபுணர் ஆவார். 2009 ஆம் ஆண்டில், இவருக்கு ஆத்திரேலியாவின் ஆணை பதக்கம் வழங்கப்பட்டது. விக்டோரியன் ஹானர் ரோல் ஆஃப் வுமன் மற்றும் விக்டோரியன் தன்னார்வ விருது ஆகியவற்றை பெற்றுள்ளார்.  

## வாழ்க்கை வரலாறு
தாரா கேரளாவின் கோழிக்கோட்டிலுள்ள கலாமண்டலத்தின் முன்னாள் தலைவரான டி. எம். பி. நெடுங்காடியின் மகளாகப் பிறந்தார். தாரா 1887ஆம் ஆண்டில் வெளியிடப்பட்ட "குந்தலதா" என்ற முதல் நூலை மலையாளத்தில் எழுதிய அப்பு நெடுங்காடியின் பேத்தி ஆவார். இளம் வயதிலிருந்தே இந்திய பாரம்பரிய நடனங்களில் ஈர்க்கப்பட்ட இவர், தனது நான்கு வயதில் கதகளி கற்கத் தொடங்கினார். இவர் தனது இளமைக் காலத்தில் இந்தியாவின் பல இடங்களில் வசித்து வந்தார். மும்பையில் கதகளியைக் கற்கத் தொடங்கியிருந்தாலும், கொச்சியில் உள்ள மோலேரி நம்பூதிரியிடமிருந்து தீவிர பயிற்சி பெற்றார். புது தில்லியில் இருந்தபோது, கதகளிக்கான சர்வதேச மையத்தில் குரு புன்னத்தூர் மாதவ பணிக்கரின் கீழ் கதகளி பயின்றார். கலாமண்டலம் கிருட்டிணன் நாயர், கலாமண்டலம் கல்யாணிகுட்டி அம்மா மற்றும் மணி மாதவ சாக்கியர் ஆகிய மூன்று மேதைகளின் சீடரான தாரா, பள்ளியில் இருந்தபோதே பாரம்பரிய நடனத்தை நிகழ்த்தத் தொடங்கினார். தில்லியில் இருந்தபோது, குரு சுரேந்திர நாத் ஜெனாவிடம் ஒடிசி நடனத்திலும் பயிற்சி பெற்றார்.  

## குடும்பம்
விஞ்ஞானி முனைவர் இராஜ்குமார் என்பவரை திருமணம் செய்து கொண்ட பிறகு, அவர்கள் முதலில் இங்கிலாந்துக்கும் பின்னர் ஆத்திரேலியாவுக்கும் சென்றனர். ஒரு நடனக் கலைஞர், நடன இயக்குனர், கலை இயக்குனர், ஆசிரியர், ஆராய்ச்சியாளர் மற்றும் தொடர்பாளர் என தாரா அறியப்படுகிறார். வினோத் மங்காராவால் உருவாக்கப்பட்ட *தாரா தி சிங்கிங் ஆன்க்லெட்* என்ற ஆவணப்படம், 2023 இல் மெல்பேர்னில் நடந்த இந்திய திரைப்பட விழாவில் திரையிடப்பட்டது.
# செந்தமிழ்ச் சொற்பிறப்பியல் பேரகரமுதலி

**செந்தமிழ்ச் சொற்பிறப்பியல் பேரகரமுதலி** (A Comprehensive Etymological Dictionary of the Tamil Language) என்பது ஒரு தமிழ் அகரமுதலியாகும்  
## வரலாறு

தமிழின் தொன்மையையும் சொல் வளத்தையும் தனித்தன்மயையும் வெளிப்படுத்தும் நொக்கில் தமிழ்நாடு அரசால் தனி துறை தொடங்கப்பட்டு வெளியிடப்பட்ட‌ அகரமுதலியாகும்  
## நூல் அமைப்பு
இந்த அகரமுதலி 12 மடலங்களில் (Volume) அடங்கும் 31 பாகங்களையும் 13,327 பக்கங்களையும் கொண்டது  
| முதல் மடலம் | முதல் பாகம் | அ |
| --- | --- | --- |
| இரண்டாம் பாகம் | ஆ - ஈ |  |
| மூன்றாம் பாகம் | உ - ஔ |  |
| இரண்டாம் மடலம் | முதல் பாகம் | க |
| இரண்டாம் பாகம் | கா - கூ |  |
| மூன்றாம் பாகம் | கெ - ஙௌ |  |
| மூன்றாம் மடலம் | முதல் பாகம் | ச - சா |
| இரண்டாம் பாகம் | சி - சூ |  |
| மூன்றாம் பாகம் | செ - ணௌ |  |
| நான்காம் மடலம் | முதல் பாகம் | த - தா |
| இரண்டாம் பாகம் | தி - தூ |  |
| மூன்றாம் பாகம் | தெ - தௌ |  |
| ஐந்தாம் மடலம் | முதல் பாகம் | ந - நா |
| இரண்டாம் பாகம் | நி - நீ |  |
| மூன்றாம் பாகம் | நு - நௌ |  |
| ஆறாம் மடலம் | முதல் பாகம் | ப - பா |
| இரண்டாம் பாகம் | பி - பூ |  |
| மூன்றாம் பாகம் | பெ - பௌ |  |
| ஏழாம் மடலம் | முதல் பாகம் | ம - மா |
| இரண்டாம் பாகம் | மி - மூ |  |
| மூன்றாம் பாகம் | மெ - மௌ |  |
| எட்டாம் மடலம் | முதல் பாகம் | ய - வ |
| இரண்டாம் பாகம் | வா - வீ |  |
| மூன்றாம் பாகம் | வெ - வௌ |  |
| ஒன்பதாம் மடலம்
இணைப்பு மடலம் | முதல் பாகம் | அ - கௌ |
| இரண்டாம் பாகம் | ச - வௌ |  |
| பத்தாம் மடலம்
அயற்சொல் மடலம் | முதல் பாகம் | அ - ஔ |
| இரண்டாம் பாகம் | க - டௌ |  |
| மூன்றாம் பாகம் | த - வௌ |  |
| பதினோராம் மடலம்
தமிழ் அகரமுதலி வரலாறு |  |  |
| பன்னிரண்டாம் மடலம்
தமிழ்ச் சொற்பிறப்பு நெறிமுறைகள் | } |  |

## திருத்தியப் பதிப்பு
இந்த அகரமுதலியின் அனைத்து பாகங்களும் கால மேம்படுத்தல் (Update) செய்து திருத்தியப் பதிப்பாக ஏழு பாகங்களில் வானவில் வண்ணத்தில் வெளியிட்டுள்ளன  
இதில் தூய தமிழ்ச் சொற்களை தேர்ந்தெடுத்து அவற்றுக்கான பலுக்கல் (உச்சரிப்பு) பொருள் விளக்கம் ஆங்கில விளக்கம் இலக்கணக் குறிப்பு வேர்ச்சொல் விளக்கம் ஆகியவை தரும்படி வடிவமைக்கப்பட்டுள்ளது
# பூஞ்சுத்தி



**பூஞ்சுத்தி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய பூஞ்சுத்தி ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 138.67 மீ. உயரத்தில், என்ற புவியியல் ஆள்கூறுகள் கொண்டு பூஞ்சுத்தி அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், பூஞ்சுத்தி ஊரின் மொத்த மக்கள்தொகை 1,692 பேர் ஆகும். இதில் 853 பேர் ஆண்கள் மற்றும் 839 பேர் பெண்கள் ஆவர்.  

## அரசியல்
பூஞ்சுத்தி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# இலூயிஸ் லைட்ஃபுட்


**இலூயிஸ் மேரி லைட்ஃபுட்** (*Louise Mary Lightfoot*) (22 மே 1902-18 மே 1979) ஓர் ஆத்திரேலிய கட்டிடக் கலைஞரும், நடன இயக்குனரும் மற்றும் நடனக் கலைஞரும் ஆவார். இவர் இலூயிஸா மேரி லைட்ஃபுட் என்றும் அழைக்கப்பட்டார். பாரம்பரிய பாலே மற்றும் இந்தியப் பாரம்பரிய நடனம் ஆகிய இரண்டின் மூலம் ஆத்திரேலியாவின் கலாச்சார வாழ்க்கைக்கு பங்களித்த பெருமை இவருக்கு உண்டு.  

## இளமை வாழ்க்கை
பள்ளி ஆசிரியரான *சார்லஸ் லைட்ஃபுட்* மற்றும் *மேரி கிரகாம்* ஆகியோரின் மகளான இவர் விக்டோரியாவின் *வில்லியர்ஸ் கவுண்டி*யிலுள்ள உள்ள *யாங்கேரி*யில் பிறந்தார். கிழக்கு மெல்பேர்னில் உள்ள கத்தோலிக்க பெண்கள் கல்லூரியில் பயின்றார். பின்னர், மெல்பேர்ன் பல்கலைக்கழகத்தில் கட்டிடக்கலை பயின்று 1923 இல் பட்டம் பெற்ற முதல் பெண்மணியானார். மெல்பேர்னில் உள்ள *வால்டர் பர்லி கிரிஃபின்* மற்றும் *மரியன் மஹோனி கிரிஃபின்* ஆகியோரின் கீழ் கட்டிடக்கலையில் பயிற்சி பெற்றார். 1924 ஆம் ஆண்டில் காசில்கிராக்கிற்கு குடிபெயர்ந்தார். அவர்களுடைய சிட்னி அலுவலகத்தில் பணிபுரிந்தார். மேலும் மரியனுக்கு துணையாகவும் சமையல்காரராகவும் பணியாற்றினார்.  

## தொழில் வாழ்க்கை
இளம் வயதிலிருந்தே நடனத்தின் மீது ஆர்வம் கொண்ட இலூயிஸ் லைட்ஃபுட், 1926 ஆம் ஆண்டில் உருசிய நடனக் கலைஞர் அன்னா பாவ்லோவாவின் நடனத்தால் ஈர்க்கப்பட்டார். பாவ்லோவாவின் நிறுவனத்தைச் சேர்ந்த நடனக் கலைஞர்களான *இவான் செர்கிஃப்* மற்றும் *அலெக்சிஸ் டோலினோஃப்* ஆகியோருடன் சேர்ந்து நடனத்தில் பயிற்சி பெற்றார். *மிஷா பர்லாகோ* என்பவரிடம் உருசிய நாட்டுப்புற நடனங்களைக் கற்றுக் கொண்டார். பின்னர், அவரது குழந்தைகளுக்கு பாலே கற்பிக்கத் தொடங்கினார். மேலும் அக்டோபர் 1928 இல் கிரிஃபின்ஸ் நிறுவனத்தை விட்டு வெளியேறி முழுநேர நடனத்தை மேற்கொண்டார். பின்னர், பர்லாகோவுடன் இணைந்து, “லைட்ஃபுட்-பர்லாகோவ்” என்ற நடனப் பள்ளியை நிறுவினார். இது 1931 ஆம் ஆண்டில் முதல் ஆத்திரேலிய பாலே நடனப் பள்ளி ஆனது. 1931 ஆம் ஆண்டில், ஆத்திரேலிய நடன நிறுவனமான *கோப்பெலியா*வின் தயாரிப்பில் நிகழ்த்தப்பட்ட முதல் பாலேவை இவர்கள் அரங்கேற்றினர். இவர் ஒவ்வொரு ஆண்டும் பல பாலேக்களை தயாரித்து நடனமாடினார். சில பாரம்பரிய பாலேக்கள் மற்றும் சில அசல் ஆகியவற்றை அடிப்படையாகக் கொண்டவை.  

## படைப்புகள்
இலூயிஸ் லைட்ஃபூட் 1958 இல் “மணிப்பூரின் நடன-யதார்த்தங்கள்” எனும் தலைப்பில் ஒரு நூலை வெளியிட்டார். 1968 ஆம் ஆண்டில், மணிப்பூரின் இந்திய இசைச் சடங்கு இசையின் பதிவுகளை வெளியிட்டார்.  

## மரபு
1997 ஆம் ஆண்டில், நடனக் கலைஞரும் நடன இயக்குனருமான தாரா ராஜ்குமார் இவரது நினைவாக *டெம்பிள் ட்ரீமிங்* என்ற தலைப்பில் ஒரு நடனத்தை உருவாக்கினார். இது மெல்பேர்ன் மற்றும் தில்லியில் நிகழ்த்தப்பட்டது. கேரள கலாமண்டலத்தின் நிறுவனர் வள்ளத்தோள் நாராயண மேனன், இவரை "கதகளியின் ஆத்திரேலிய தாய்" என்று அழைத்தார்.  

ஆசியக் கலாச்சாரத்துடனான ஆத்திரேலியாவின் தொடர்புக்கு இவர் அளித்த பங்களிப்பு மொனாஷ் பல்கலைக்கழகத்திலுள்ள இலூயிஸ் லைட்ஃபுட் சேகரிப்பு மையத்தில் ஆவணப்படுத்தப்பட்டு பாதுகாக்கப்படுகிறது.
# பனங்காடி



**பனங்காடி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய பனங்காடி ஊராட்சி ஒரு புறநகர்ப் பகுதியாகும்.  

## அமைவிடம்
கடல் மட்டத்திலிருந்து சுமார் 133.65 மீ. உயரத்தில், என்ற புவியியல் ஆள்கூறுகள் கொண்டு பனங்காடி அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், பனங்காடி ஊரின் மொத்த மக்கள்தொகை 856 பேர் ஆகும். இதில் 430 பேர் ஆண்கள் மற்றும் 426 பேர் பெண்கள் ஆவர்.  
## சமயம்
### இந்துக் கோயில்
வீற்றிருந்த பெருமாள் கோயில் என்ற பெருமாள் கோயில் ஒன்று பனங்காடி பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  
## அரசியல்
பனங்காடி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# அன்னா பாவ்லோவா


**அன்னா பாவ்லோவ்னா பவ்லோவா** (*Anna Pavlovna Pavlova*, – 23 சனவரி 1931) உருசியாவின் முன்னணி நடனக் கலைஞர் ஆவார். இவர் இம்பீரியல் உருசிய பாலே மற்றும் செர்ஜி டியாகிலேவின் பாலேஸ் ரஸஸின் முக்கியக் கலைஞராக இருந்தார். ஆனால் *தி டையிங் ஸ்வான்* என்ற நடன பாத்திரத்தை உருவாக்கியதற்காக மிகவும் அங்கீகரிக்கப்பட்டார். இவர் இந்த நடனத்தை சுமார் 4,000 முறை நிகழ்த்தினார். இந்த குறுகிய பாலே (நான்கு நிமிடங்கள்) ஒரு அன்னத்தின் வாழ்க்கையின் கடைசி தருணங்களைக் கூறுகிறது. மேலும் தனது சொந்த நிறுவனத்துடன், தென் அமெரிக்கா, இந்தியா, மெக்சிகோ மற்றும் ஆத்திரேலியா உட்பட உலக நாடுகளுக்கு சுற்றுப்பயணம் செய்த முதல் நடனக் கலைஞராக இருந்தார்.  

## இளமை வாழ்க்கை.

அன்னா மேத்வியேவ்னா பாவ்லோவா சென் பீட்டர்சுபெர்குவிலுள்ள ஒரு மருத்துவமனையில் பிறந்தார். அங்கு இவரது தந்தை *மேத்வி பாவ்லோவிச் பாவ்லோவ்* பணியாற்றினார். வேளாண்மையைப் பின்னணியாகக் கொண்ட இவரது தாயார், *இலியுபோவ் பியோடோரோவ்னா பாவ்லோவா*, உருசிய-யூத வங்கியாளரான *இலாசர் பாலியாகோ*வின் வீட்டில் சலவைத் தொழிலாளியாக சிறிது காலம் பணியாற்றினார். அன்னா புகழ் பெற்றபோது, பாலியாகோவின் மகன் விளாடிமிர் இவரை தனது தந்தையின் சட்டவிரோத மகள் என்று கூறினார். ஆனால் இதற்கு ஆதரம் ஏதுமில்லை. பின்னர் அன்னா மேடையேறி நிகழ்ச்சிகளைத் தொடங்கியபோது தனது தந்தைவழிப் பெயரை பாவ்லோவ்னா என்று மாற்றினார்.  

பாவ்லோவா, குறைப்பிரசவத்தில் பிறந்த ஒரு குழந்தையாவார். இதன் காரணமாக தொடர்ந்து நோய்வாய்ப்பட்டு வந்தார். கிராமத்திலுள்ள தனது பாட்டி வீட்டில் வளர்ந்தார். 1890 ஆம் ஆண்டில் இம்பீரியல் மேரின்ஸ்கி நாடக நிறுவனத்தின் மாரியஸ் பெடிபாவின் அசல் தயாரிப்பான *தி ஸ்லீப்பிங் பியூட்டி* என்ற நிகழ்ச்சிக்கு இவரது தாயார் அழைத்துச் சென்றபோது பாலே கலை மீதான பாவ்லோவாவின் ஆர்வம் தொடங்கியது. இந்த ஆடம்பரமான காட்சி பாவ்லோவாவை ஈர்த்தது. இவரது ஒன்பது வயதில், இவரது தாயார் இவரை இம்பீரியல் பாலே பள்ளியின் தேர்விற்கு அழைத்துச் சென்றார். இவரது இளமை மற்றும் நோயுற்ற தோற்றம் காரணமாக, இவர் நிராகரிக்கப்பட்டார். ஆனால், இவர் மீண்டும் தேர்ந்தெடுக்கப்பட்டு 10 வயதில், 1891 இல், முதல் முறையாக மேடையில் தோன்றினார் பெடிபாவின் *ஒரு தேவதையின் கதை* என்ற தலைப்பில் பாலே பள்ளி மாணவர்களுக்காக அரங்கேற்றினார்.  

## இம்பீரியல் பாலே பள்ளி
இளம் பாவ்லோவாவின் பாரம்பரிய பாலே பயிற்சி ஆண்டுகள் கடினமாக இருந்தன. நோயால் பாதிக்கப்பட்டிருந்த வளைந்த கால்கள், மெல்லிய கணுக்கால் மற்றும் நீண்ட கைகால்கள் அக்காலத்தின் நடனக் கலைஞருக்கு பிடித்த சிறிய, கச்சிதமான உடலுடன் பொருந்தின. இவரது சக மாணவர்கள் இவரை பலப் புனைப்பெயர்களால் கேலி செய்தனர். ஆனாலும் இதையெல்லாம் பொருட்படுத்தாது, தனது நுட்பத்தை மேம்படுத்த பயிற்சி பெற்றார். அக்காலத்தின் புகழ்பெற்ற ஆசிரியர்களான கிறிஸ்டியன் ஜோஹன்சன், பாவெல் கெர்ட், நிகோலாய் லெகாட் மற்றும் பாலே கலைஞராகவும், செச்செட்டி முறை நிறுவனராகவும் கருதப்படும் என்ரிகோ செச்செட்டி போன்றோருடன் கூடுதல் பயிற்சியைக் கற்றுக்கொண்டார்.
# எகிப்திய பெண்ணிய ஒன்றியம்


**எகிப்திய பெண்ணிய ஒன்றியம்** (*Egyptian Feminist Union*) என்பது எகிப்தில் முதன்முதலில் தோற்றுவிக்கப்பட்ட நாடு தழுவிய பெண்ணிய இயக்கமாகும்.  

## பின்னணி
எகிப்திய பெண்ணிய ஒன்றியம், 6 மார்ச் 1923 அன்று எகிப்திய பெண்ணியவாதியும் தேசியவாதியுமான உதா சராவியின் வீட்டில் நடந்த ஒரு கூட்டத்தில் நிறுவப்பட்டது. அவர் டிசம்பர் 12,1947 அன்று தான் இறக்கும் வரை அதன் தலைவராகப் பணியாற்றினார். எகிப்திய பெண்ணிய ஒன்றியமாக மாறுவதற்கு முன்பு, வாஃப்ட் கட்சியுடன் உறவுகளைக் கொண்டிருந்த அமைப்பு 1920 இல் வாஃப்ட் பெண்கள் மத்தியக் குழு என்று அழைக்கப்பட்டது. எகிப்திய சுதந்திர இயக்கத்தின் மீதான பெண்ணிய அதிருப்திக்கு பதிலளிக்கும் விதமாக எகிப்திய பெண்ணிய ஒன்றியம் உருவாக்கப்பட்டது. இது சுதந்திரப் போராட்டத்தில் பெண்களின் உரிமைகளை இரண்டாம் பட்சமாகக் கருதியது.  

## குறிக்கோள்
பெண்களுக்கு விரிவான உரிமைகளைப் பெறுவதே இதன் நோக்கமாகும். பெண்களின் வாக்குரிமை, பெண்கள் மற்றும் குழந்தைகளின் கல்வியின் முன்னேற்றம், அரசாங்கத்தால் சட்டப்பூர்வமாக்கப்பட்ட விபச்சாரத்தை நிறுத்துதல், தனிப்பட்ட நிலைச் சட்டத்தை சீர்திருத்துதல், அத்துடன் பெண்கள் மற்றும் குழந்தைகளுக்கு சிறந்த சுகாதாரம் போன்றவை எகிப்திய பெண்ணிய ஒன்றியத்தின் கோரிக்கைகளாகும். இந்தக் கோரிக்கைகள் 1925 முதல் 1937 முதல் நாழிதழ்களில் வெளியிடப்பட்டன. 1956 ஆம் ஆண்டில் எகிப்து பெண்களுக்கு வாக்களிக்கும் உரிமையை வழங்கியதோடு, சட்டப்பூர்வமாக்கப்பட்ட விபச்சாரத்தையும் முடிவுக்குக் கொண்டுவந்ததன் மூலம், அவர்கள் இறுதியில் பெண்களின் வாக்குரிமைக்கான போராட்டத்தில் வெற்றி பெற்றனர்.  

ஐக்கிய இராச்சியத்திலிருந்து முழுமையான சுதந்திரத்தை எகிப்திய பெண்ணிய ஒன்றியம் ஆதரித்தது. ஆனால் வாஃப்ட் கட்சி உயர் வர்க்க ஆண் தலைவர்களைப் போலவே, ஐரோப்பிய சமூக விழுமியங்களை ஊக்குவித்தது. மேலும், அடிப்படையில் சமயச் சார்பின்மையைக் கொண்டிருந்தது.  

இந்த அமைப்பு சர்வதேச பெண் சம்மேளனத்துடன் இணைக்கப்பட்டது. 1923 ஆம் ஆண்டில் சர்வதேச பெண் சம்மேளனக் கூட்டணி இத்தாலியின் தலைநகரில் ஒரு கூட்டத்தை நடத்தியது. அதில் கலந்து கொள்ள தனது பிரதிநிதிகளை எகிப்திய பெண்ணிய ஒன்றியம் அனுப்பியது.  

## குறிப்பிடத்தக்க உறுப்பினர்கள்
- நபவியா மூசா
# மகாராணி மகளிர் அறிவியல் கல்லூரி, மைசூர்



**மகாராணி மகளிர் அறிவியல் கல்லூரி** (*Maharani's Science College for Women, Mysore*) என்பது இந்தியாவில் கருநாடக மாநிலம் மைசூரில் உள்ள ஒரு மகளிர் கல்லூரி ஆகும். இக்கல்லூரியானது 1917ஆம் ஆண்டு மைசூர் மகாராணி, நான்காம் சிருட்டிணராச உடையாரின் தாயார் கெம்பா நஞ்சம்மணி வாணி விலாச சன்னிதானத்தால் நிறுவப்பட்டது. தொடங்கப்பட்டதிலிருந்து, இந்தக் கல்லூரி பெண் கல்வியை மேம்படுத்துவதில் முக்கியப் பங்கு வகித்து வருகிறது. ஆரம்பத்தில் இந்தக் கல்லூரி இளநிலை அளவில் கலை மற்றும் அறிவியல் கல்வியை வழங்கியது. ஆனால் 1979ஆம் ஆண்டில், மகாராணி மகளிர் கல்லூரியாக இருந்த கல்லூரி, வளர்ந்து வரும் மாணவர்களின் எண்ணிக்கைக்கு ஏற்ப மகாராணி மகளிர் அறிவியல் கல்லூரி மற்றும் மகாராணி மகளிர் கலைக் கல்லூரி எனப் பிரிக்கப்பட்டது.  

மகாராணி மகளிர் அறிவியல் கல்லூரி மைசூர் பல்கலைக்கழகத்துடன் இணைக்கப்பட்டுள்ளது. கருநாடக அரசின் கல்லூரி கல்வித் துறை மற்றும் மைசூர் பல்கலைக்கழகத்தின் நிர்வாகக் கட்டுப்பாட்டின் கீழ் உள்ளது. இந்தக் கல்லூரியில் 15 அறிவியல் துறைகளும், 5 மொழி (கன்னடம், இந்தி, சமஸ்கிருதம், உருது, ஆங்கிலம்) துறைகளும் உள்ளன. மேலும் 20 பாடப் பிரிவுகளில் மாணவர் சேர்க்கை நடைபெறுகிறது. கூடுதலாக, மனை அறிவியலில் ஒருங்கிணைந்த பட்டப்படிப்பும் உள்ளது. இந்தக் கல்லூரி இயற்பியல், உயிர்வேதியியல், வேதியியல், கணினி அறிவியல், மின்னணுவியல், புள்ளியியல் ஆகியவற்றில் இளநிலை, முதுநிலைப் பட்டங்களையும் உயிர்வேதியியல், கணிதம், தாவரவியல், நுண்ணுயிரியல், வேதியியல், பயன்பாட்டு விலங்கியல் ஆகியவற்றில் முதுநிலைப் பட்டங்கள் உள்ளிட்ட இளநிலை முதுநிலைப் படிப்புகளை வழங்குகிறது.  

கருநாடக அரசு, பல்கலைக்கழக மானியக் குழு, கல்லூரி மேம்பாட்டுக் குழுவால் நிதி உதவி வழங்கப்படுகிறது.
# சைசா நபராவி


**சைசா நபராவி** (*Saiza Nabarawi*) , (பிறப்பு **ஜைனாப் முகமது மௌரத் நபராவி**), (1897-1985) பாரிசில் கல்வி கற்ற ஒரு எகிப்திய பத்திரிகையாளர் ஆவார். பின்னர், இவர் *எல் 'எகிப்தியன்* பத்திரிகையின் முன்னணி ஆசிரியரானார்.  

## இளமை வாழ்க்கை
சைசா நபராவி அல்லது சிசா நபராவி முதலில் ஜைனாப் முகமது மௌரத் நபராவி என்ற பெயரில் எகிப்தின் தகாலியா மாகாணத்திலுள்ள நபரூவைச் சேர்ந்த ஒரு குடும்பத்தில் பிறந்தார். மேலும் இவர் முக்கிய எகிப்திய மருத்துவர் இப்ராகிம் நபராவியின் உறவினராவார். தூரத்து உறவினரான அடிலா நபராவியால் தத்தெடுக்கப்பட்ட இவர், கல்வி கற்பதற்காக பாரிசுக்கு அழைத்துச் செல்லப்பட்டார்.  

அவர் வெர்சாயில் உள்ள ஒரு பள்ளியில் பயின்றார். இறுதியில் பாரிசிலுள்ள செயிண்ட் ஜெர்மைன் டெஸ் பிரெஸ் நிறுவனத்தில் படித்தார். பின்னர், அலெக்சாந்திரியாவிலுள்ள லெஸ் டேம்ஸ் டி சியோன் பிரெஞ்சுப் பள்ளியில் தனது கல்வியைத் தொடர்ந்தார். இவரது வளர்ப்புத் தாய் தற்கொலை செய்து கொண்டபோது, இவரது உயிரியல் பெற்றோர்களான முகமது முராத் மற்றும் பாத்மா அனிம் ஆகியோர் உரிமை கோரினர். அவர்களை நிராகரித்தது, இவர் தனது தாய்வழி தாத்தா பாட்டிகளுடன் வசித்து வந்தார். இவரது வளர்ப்புத் தாயின் நண்பரான உதா சராவியின் நடவடிக்கைகளில் தனது இளம் வயதிலேயே ஆர்வம் காட்டினார். மேலும் உதா சராவி இவரை ஒரு வலுவான விருப்பமுள்ள பெண்கள் ஆர்வலராக மாற உதவினார்.  

## பிற்கால வாழ்க்கை
சைசா நபராவி, பல பெண்கள் மீது திணிக்கப்பட்ட ஹிஜாப் கட்டுபாடுகளுக்கு எதிராக போராடினார். பாரம்பரிய ஹிஜாப் (முக்காடு) அணிவதை நிறுத்த நபராவி முடிவு செய்தார். 1923 ஆம் ஆண்டில், உரோமில் நடந்த 9வது சர்வதேச பெண் வாக்குரிமை கூட்டணி மாநாட்டிலிருந்து திரும்பிய பிறகு, இவர் தனது முக்காடு மற்றும் மேலங்கியை அகற்றினார். இது எகிப்திய பெண்ணிய வரலாற்றில் ஒருமுக்கிய நிகழ்வாகும்.  

1925 மார்ச் மாதம் நாடாளுமன்றத்தின் மூன்றாவது பட்டமளிப்பு விழாவில் இருந்து விலக்கப்பட்டதைப் பற்றியும் அவர் தனது 'இரட்டை தரநிலை' என்ற கட்டுரையில் எழுதினார். எகிப்தின் சுதந்திரம் தொடர்பாக ஒரு பாராளுமன்றத்தில் தனக்கு எப்படி அனுமதி மறுக்கப்பட்டது என்பதை அவர் தனது கட்டுரையில் குறிப்பிடுகிறார். பார்வையாளர்களில் முக்கியமான ஒரு வெற்றிகரமான செய்தித்தாளின் ஆசிரியரை விட, முக்கியமான அதிகாரிகளின் மனைவிகள் எவ்வாறு பார்வையாளர்களில் சேர்க்கப்பட்டனர் என்பதை அவர் சுட்டிக்காட்டுகிறார். இவரது நகைச்சுவையும், வெளிப்படையான வார்த்தைகளும் நபராவியை சிறந்த ஆசிரியராகவும் பெண்ணியவாதியாகவும் ஆக்கியது.  

### எகிப்திய பெண்ணிய ஒன்றியம்
எகிப்திய பெண்களுக்கு அரசியல் உரிமைகள் கோரி வந்த எகிப்திய பெண்ணிய ஒன்றியத்தின் நிறுவனர்களாக நபராவி மற்றும் உதா சராவி ஆகியோர் இருந்தனர். இந்த அமைப்பு *எல் 'எகிப்தியன்* என்ற இதழை தொகுத்தி வெளியிட்டது. நபராவி பெண்கள் மக்கள் எதிர்ப்புக் குழுவையும் நிறுவினார். தனது வாழ்க்கையை பெண்ணிய செயல்பாட்டிற்காக அர்ப்பணித்தார். மேலும் அனைத்துலக பெண்ணிய மாநாடுகளில் கலந்து கொண்டு பாலின சமத்துவம் குறித்த பிரச்சினைகள் குறித்து பரவலாகப் பேசினார்..
# பதினெட்டாங்குடி



**பதினெட்டாங்குடி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மேலூர் ஊராட்சி ஒன்றிய பதினெட்டாங்குடி ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 155.82 மீ. உயரத்தில், என்ற புவியியல் ஆள்கூறுகள் கொண்டு பதினெட்டாங்குடி அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், பதினெட்டாங்குடி ஊரின் மொத்த மக்கள்தொகை 2,478 பேர் ஆகும். இதில் 1,290 பேர் ஆண்கள் மற்றும் 1,188 பேர் பெண்கள் ஆவர்.  
## சமயம்
### இந்துக் கோயில்
செல்லியம்மன் கோயில் என்ற அம்மன் கோயில் ஒன்று பதினெட்டாங்குடி பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  
## அரசியல்
பதினெட்டாங்குடி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# ஏ. ஜே. எசு. இலட்சுமி சிறீ



**ஏ. ஜே. எசு. இலட்சுமி சிறீ** (*A. J. S. Lakshmi Shree*) கருநாடக மாநிலம் பெங்களூரைச் சேர்ந்த ஓர் இந்திய ஓவியக் கலைஞர். குழந்தை மேதையான இலட்சுமி, தனது இரண்டு வயதிலிருந்தே ஓவியம் வரையத் தொடங்கினார். ஐந்து வயதில், இவருடைய ஓவியங்களில் சுமார் 100 ஓவியங்கள் 2001 பெங்களூரு கலை விழாவில் காட்சிப்படுத்தப்பட்டன. 2007ஆம் ஆண்டு அப்போதைய இந்தியப் பிரதமர் மன்மோகன் சிங் லட்சுமியை வாழ்த்தினார்  

## இளமை
ஜெயபிரகாசு, சுமா பிரகாசு தம்பதியரின் மகளாகப் பிறந்த லட்சுமி, ஆரம்பக்காலத்திலே ஓவியக் கலையில் அங்கீகாரத்தைப் பெற்றார். தனது பெற்றோரின் ஆதரவுடன், கன்னடப் பவன், வெங்கடப்பா கலைக்கூடம், இரவீந்திர கலாச்சேத்ரா, காந்தி பவன் ஆகியவற்றில் தனது படைப்புகளை மிகச் சிறிய வயதிலேயே காட்சிப்படுத்தினார். இவர் உள்ளூர், பிராந்திய, தேசிய, பன்னாட்டு அளவில் 340க்கும் மேற்பட்ட பதக்கங்கள், கோப்பைகள், பாராட்டுகளைப் பெற்றுள்ளார்.  

## விருதுகள்

- தேசியப் பாலப் பவன், தில்லி 2012, விக்யான் பவன், புது தில்லியின் தேசிய அளவிலான “பால சிறீ” விருது. 29 சனவரி 2015. மனிதவள மேம்பாட்டு அமைச்சர் சுமிருதி இராணி வழங்கினார்
- குழந்தைகள் மற்றும் இளைஞர்களுக்கான கலை மையம், ஹைவின்கா, பின்லாந்து - பன்னாட்டுக் கலை கண்காட்சி விருது-2014
- 8 வயதில் ஐக்கிய நாடுகள் அவையின் கல்வித் திட்டத்தினால் நடத்தப்பட்டப் பன்னாட்டுக் குழந்தைகள் ஓவியப் போட்டியில் மூன்றாம் பரிசு
- *பி தி இன்சுபிரேஷன் ஓவியப் போட்டியில்* பிராந்திய வெற்றியாளர்
- கலைத்துறையில் இன்போசிசு வழங்கும் இளம் சாதனையாளர் விருது
- டிஎச். பிவி. ஓவியப் போட்டியில் மூன்றாம் பரிசு
- 2005 ஆம் ஆண்டில் எப்.ஏ.ஐ. சுவிட்சர்லாந்து இளம் கலைஞர் வெற்றியாளர்
- சாம் நோபல் ஓக்லகோமா இயற்கை வரலாற்று அருங்காட்சியகத்தின் தினோ கலைப் போட்டியில் வெற்றியாளர்
- '100 பொது இடங்களை மாற்றுவதற்கான ஒரு கூட்டுச் சவால்' க்கான வெஸ்ட்மின்ஸ்டரின் பன்னாட்டு வடிவமைப்பு சவால் 2015–2016இல் முதல் இரண்டாமிடம்.
- யுனெஸ்கோ மற்றும் போலந்தின் கோலெனியோவ்ஸ்கி டோம் கல்டூரி ஆகியோரால் ஏற்பாடு செய்யப்பட்ட பன்னாட்டு ஓவியப் போட்டியில் கோலெனியோ கலாச்சார இல்ல இயக்குநர் பரிசு
# கிருத்திகா ஜெயகுமார்



**கிருத்திகா ஜெயகுமார்** (*Kruthika Jayakumar*) ஓர் இந்திய நடிகையும் பாரம்பரிய நடனக் கலைஞரும் ஆவார். இவர் தெலுங்கு, கன்னட மொழிப் படங்களில் நடித்துவருகிறார். இவர் *இண்ட்லோ தெய்யம் நாகேம் பயம்* மற்றும் *கவச்சா* போன்ற படங்களில் பணியாற்றியுள்ளார்.  

## தொழில்
கருநாடக மாநிலம் பெங்களூருவில் தமிழ் பேசும் குடும்பத்தில் பிறந்தார் கிருத்திகா ஜெயக்குமார். கிருத்திகா ஏழு வயதிலிருந்தே பரதநாட்டியம் பயிற்சி செய்யத் தொடங்கினார். இவர் பெங்களூரில் சிறீ மிதுன் சியாமிடம் பயிற்சி பெற்றார். இவர் திருவனந்தபுரத்தில் நிகழ்ச்சி நடத்திக் கொண்டிருந்தபோது, மலையாளத் திரைப்பட இயக்குநர் பாலு கிரியத் இவரது நடிப்புத் திறமையினைக் கண்டுபிடித்து திரைப்படத்தில் நடிக்க வற்புறுத்தினார். பின்னர் இவர் மலையாளத் திரைப்படமான *திரிஷ்யத்தின்* தெலுங்கு மறுவடிவமைப்பான *திருஷ்யத்தில்* வெங்கடேஷ் டக்குபதியின் மகளாக நடிக்கத் தேர்ந்தெடுக்கப்பட்டார். தனஞ்சயாவுடன் இணைந்து நடித்த *பாக்சர்* படத்தின் மூலம் கன்னடத்தில் அறிமுகமானார். இவர் சிவ ராஜ்குமாருடன் இணைந்து நடித்த *கவச்சா* (2018) படத்தில் நடனக் கலைஞராக நடித்தார். ஆர்யாவுடன் இணைந்து நடித்த இவரது தமிழ்ப் படம் *சந்தன தேவன்* வெளியிடப்படாமல் உள்ளது.  

## திரைப்படவியல்
| 2014 | *தித்ருஷ்யம்* | அஞ்சு | தெலுங்கு |  |  |
| --- | --- | --- | --- | --- | --- |
| 2015 | *பாக்சர்* | லட்சுமி | கன்னடம் |  |  |
| *வினவய்ய ராமய்ய* | ஜானகி | தெலுங்கு |  |  |  |
| 2016 | *ரோஜுலு மராய்* | ஆதியா |  |  |  |
| *இன்ட்லோ டெய்யம் நகேம் பயம்* | இந்துமதி |  |  |  |  |
| 2019 | *கவாச்சா* | ரேவதி | கன்னடம் |  |  |
| 2021 | *திருஷ்யம் 2* | அஞ்சு | தெலுங்கு | அமேசான் பிரைம் வீடியோ வெளியீடு | } |